Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 54

3. A jazzoktatás a műfajok sajátosságait, a művészi megjelenítés módjait ismerteti meg a tanulókkal, miközben célja az is, hogy az önkifejezés eszköztárának gazdagításával a zene alkalmazására, befogadására készítsen fel. A JAZZ-ZENEOKTATÁS ÁLTALÁNOS FEJLESZTÉSI KÖVETELMÉNYEI, FELADATAI A jazz- és általános zenei műveltség megalapozása és fejlesztése. A zenei képességek fejlesztése (hallás, ritmusérzék, intonációs érzékenység, fogékonyság a dinamika és a hangszín különbségeire, zenei memória és fantázia, előadói és manuális készség, a zenei karakterek iránti érzékenység kialakítása). A zenei olvasás és írás alapfokot meghaladó készségének megalapozása és kifejlesztése. A technikai készség, az improvizációs készség és képesség, az alkotó magatartás, a kreativitás kialakítása. Rendszerezett zenei ismeretek, jazz- és általános zenei műveltség átadása. A zenei műszavak és jelentésük megismertetése. A jazz- és klasszikus zene logikájának, a harmóniai szerkezet és a forma összefüggéseinek megismertetése. A főbb klasszikus zenei stílusok sajátosságainak, a zeneirodalom nagy korszakainak, népünk zenéjének, a jazz történetének, stílusainak és a jazzirodalom nagy egyéniségeinek megismertetése. A kortárs zene befogadására nevelés. A tanuló rendszeres zenehallgatásra nevelése. Az értékes zene megszerettetése. A tanulók zenei ízlésének formálása. A tanulók életkorának megfelelő zenei tárgyú könyvek, ismeretterjesztő művek olvasására való ösztönzés. A társművészetek iránti nyitottság kialakítása. A zenei élet eseményei iránti érdeklődés felkeltése, illetve részvétel a zenei életben. Tehetséggondozás. A jazz-zenei pályát választó tanulók felkészítése szakirányú továbbtanulásra. A tanulók rendszeres, céltudatos, igényes munkára, hatékony gyakorlásra nevelése. A tanuló aktív társas muzsikálásra nevelése. 2006/62/II. szám Közreműködés az egyéb intézmények kulturális rendezvényein. Az amatőr jazz-zenekarokban, kamaraegyüttesekben, illetve vokálegyüttesekben történő aktív részvételre való előkészítés, ösztönzés. Cserekapcsolatok létesítése hazai és – lehetőség szerint – külföldi jazzoktatási intézményekkel. A KÉPZÉS STRUKTÚRÁJA, ÓRATERVE, TANTÁRGYAI Hangszeres tanszakok: jazz-basszusgitár, jazzbőgő, jazzdob, jazzgitár, jazz-harsona, jazz-szaxofon, jazz-trombita, jazz-zongora. Vokális tanszak: jazzének. A jazz főtárgy kiegészítő tárgya a klasszikus főtárgy. Egyéb tantárgy: szolfézs, illetve szolfézs-elmélet, jazzirodalom, zenekari gyakorlat, zongora kötelező tárgy. A képzés időtartama: négy évfolyam, kivéve az ének tanszakon, amelyen két évfolyam. (Az indokolást lásd ott!) Előképzés: a jazzképzés megkezdése előtt minimálisan három évfolyam klasszikus előképzés szükséges, de még kedvezőbb, ha a tanuló a teljes alapfokot klasszikus tanszakon végzi el, s a továbbképző tagozaton tér át jazzképzésre. Kivételt jelent a bőgő tanszak, amelyen a kötelező klasszikus előképzés a hangszer mérete miatt csak egy év. (14 éves kor előtt normál méretű hangszeren általában nem lehet tanulni.) Általános óraterv Tantárgy Évfolyam 1. 2. 3. 4. Főtárgy Jazz főtárgy Klasszikus főtárgy - - Kötelező tárgy Szolfézs - - Szolfézselmélet - - Jazzirodalom - - Zenekari gyakorlat - - Zongora kötelező tárgy Kötelező órák összesen Szabadon választható tárgy Klasszikus főtárgy - - Szolfézs - - Szolfézselmélet - - A jazzgitár és a jazz-basszusgitár tanszakon klasszikus főtárgy nincs. A két évfolyamos ének tanszakon zenekari gyakorlat csak a 2. évfolyamon van, fakultatív formában. A jazzbőgő tanszakon az első két évfolyamon heti 1 jazz főtárgy és 2 klasszikus főtárgy óra van. Az órák időtartama: a zongora kötelező tárgy minden tanszakon kötelező (a zongora tanszakon természetesen nincs), az órák – csak ebből a tárgyból – 30 percesek. 2006/62/II. szám II. Fejezet HANGSZERES TANSZAKOK JAZZ-BASSZUSGITÁR Mivel a basszusgitárnak nincsen klasszikus megfelelője, a minimálisan három évfolyamos klasszikus előképzésnek más hangszeren kell történnie. Ugyanezért a jazz-basszusgitár tanszakon klasszikus főtárgy nincs. A tanszak óraterve egyébként megegyezik a hangszeres jazztanszakoknak az anyag elején szereplő általános óratervével. A basszusgitár-tanítás szakirányú feladatai Ismertesse meg a tanulókkal – a basszusgitár történetét, irodalmát, a hangszer különböző változatait, – a hangszer akusztikai sajátosságait, a húrok elrendezését, az erősítő berendezés kezelését, a helyes hangzás beállítását, – a jazz-basszusgitározás kiemelkedő muzsikusait. Alakítson ki – könnyed hangszerkezelést, s az ehhez szükséges alapvető pengetési technikákat, – megfelelő jobb és bal kéz technikát, – dinamikailag árnyalt, telt és kifejező basszusgitár hangot. Fordítson különös figyelmet – a stílusos és igen ritmikus kísérő játékra, – az árnyalt frazeálásra, artikulációra, – a virtuóz játéktechnikára való törekvésre, – a zenekari darabok karakterének elsajátítására, – a megfelelő kísérő figurák (groove-ok) tanulására, – a megfelelő tempó és dinamika kialakítására. Segítse készségfejlesztő improvizációs gyakorlatokkal a tanuló zenei fejlődését, különös tekintettel – az öt- és hétfokú diatonikus skálákra, ezek módusaira, s ezek hangkészletéből kialakított rögtönzésgyakorlatokra, – a különböző ritmikai függetlenítési gyakorlatokra, – a jazz alapvető akkordkészletének gyakorlására, valamint az akkordbontások gyakorlására, – a dúr és moll bluesok kíséretére, az egyszerű blues-sémák elsajátítására, – az akkordfűzések egyszerű basszusvezetésére, – a II-V-I funkciós-improvizációs séma differenciált gyakorlására, – a különfajta fogások, gyors figurák, basszusmenetek tudatosítására. Követelmények a jazzoktatási program elvégzése után A tanuló – ismerje a harmóniamenetes kísérés főbb formáit, – ismerje a gyakoribb blues-sémákat, összetettebb blues-harmonizációkat, a II-V-I-es funkciósimprovizációs séma főbb formáit, – ismerje a jellegzetes basszusmeneteket és basszus alapritmikákat, – ismerje a különböző improvizációs skálákat, skálamodelleket, – ismerje a tananyag fontosabb improvizációs, stílus- és ritmikai gyakorlatait, 2006/62/II. szám – rendelkezzen megfelelő repertoárral (15-20 különböző karakterű jazz standard játéka kívülről, különböző kísérési formákkal, egyszerű improvizáció), – ismerjen néhány dúr és moll bluest (különböző kísérési módok, egyszerű improvizáció), – képes legyen 2-3 leírt kíséretet és szólót az eredeti változat magnetofon felvételével unisono eljátszani. JAZZBŐGŐ A hangszer mérete miatt a bőgőtanulás 14 éves kor előtt általában nem kezdhető el. Ezért a többi jazztanszaktól eltérően a klasszikus előképzés ezen a szakon csak egy év. A hosszabb klasszikus előképzés hiányát ellensúlyozza a klasszikus főtárgy nagyobb, a jazz főtárgy kisebb óraszáma az 1-2. évfolyamon. ÓRATERV Tantárgy Évfolyam 1. 2. 3. 4. Főtárgy Jazzbőgő főtárgy Klasszikus főtárgy Kötelező tárgy Szolfézs - - Szolfézselmélet - - Jazzirodalom - - Zenekari gyakorlat - - Zongora kötelező tárgy - - Kötelező órák összesen Szabadon választható tárgy Szolfézs - - Szolfézselmélet - - Zongora kötelező tárgy - - A többi hangszeres jazztanszaktól eltérően ezen a tanszakon a klasszikus főtárgy a 3-4. évfolyamon kötelező. A jazzbőgő-tanítás szakirányú feladatai Ismertesse meg a tanulókkal – a hangszer alapvető szerepköreit, lehetőségeit, a jazzbőgőzés vázlatos irodalmát és történetét, – a hangszer akusztikai sajátosságait, – a hangszer erősítésének lehetőségeit, a helyes hangzás beállítását. Alakítson ki – helyes test-, hangszer- és kéztartást, s tudatosítsa ezeket, – a jazzbőgőzés alapját jelentő, megfelelő pizzicato-technikát és bal kéz technikát, – differenciált hangindítást és hanglezárását, – pontos összehangolt mozgást a kezek között, – a jazznek megfelelő korszerű bőgőhangot. 2006/62/II. szám Fordítson különös figyelmet – a hangsorok és jazzakkordok gyakorlására különböző figurációkkal, hangzatbontásokkal, valamennyi fekvésben, a háromféle pizzicato-mód alkalmazásával, – az ügyességi, fekvésváltási gyakorlatokra, a legato fekvés- és húrváltás technikájára, – a kottaolvasási készség fejlesztésére, – a nem-diatonikus skálák sokfajta gyakorlására, – a jazzes frazeálásra, árnyalt artikulációra, a lüktetésérzet kialakítására, az egyenletes tempótartásra, – a speciális basszus alapritmikák, ritmusképletek (swing, latin, jazz-rock stb.) elsajátítására, – a stílusos és igen ritmikus kísérő játék kialakítására, – az ellenmozgásos basszusvezetési technika fejlesztésére, – a szóló rögtönzés alapjainak megismerésére, a dallami gondolkodás fejlesztésére, – a stílusérzéket és a hallást fejlesztő transzkripciós gyakorlatokra, – a hangszer szerepköreinek tudatosítására a zenekari játékban (combo- és big-band játék). Követelmények a jazzoktatási program elvégzése után A tanuló – ismerje a különböző skálákat, harmóniabontásokat, ezeket nagyobb tempóban is tudja játszani, – ismerje a különböző technikai és improvizációs gyakorlatokat, etűdöket, harmóniai szekvenciákat, – a ritmusvariációs skálákat, valamint a jazzben használt skálákat, – ismerje a funkciós kísérés főbb formáit a különböző stílusokban (swing, latin, jazz-rock stb.), – ismerje a jazz jellegzetes harmóniai fordulatait, turnback meneteit, – ismerje a jazz jellegzetes basszusmeneteit és basszus alapritmikáit, – tudjon kísérni és szólózni a II-V-I-es funkciós-kadenciális séma különböző formáira, – ismerje a gyakoribb blues-sémákat, összetettebb blues-harmonizációkat, ezek jellegzetes basszusmeneteit, – rendelkezzen megfelelő repertoárral (15-20 különböző karakterű jazz standard játéka kívülről, különböző kísérési formákkal), – tudjon néhány egyszerűbb standard harmóniamenetére dallami rögtönzést játszani, – ismerjen néhány gyakoribb dúr és moll bluest (különböző kísérési módokkal, egyszerű dallami rögtönzéssel, több egyszerű hangnemben), – legyen képes 2-3 leírt kíséretet és szólót az eredeti változat magnetofon felvételével unisono eljátszani, – rendelkezzen megfelelő lapról olvasási készséggel. JAZZDOB A jazzdob-tanítás szakirányú feladatai Ismertesse meg a tanulókkal – hangszerének szerepköreit, lehetőségeit, történeti és zenei irodalmát, – a jazzdob összeállítási lehetőségeit, hangolását, kezelését és karbantartását, – a ritmus jelzésrendszerét, egyszerű és összetett elemeit, – a repetitív és organikus ritmusalkotás lehetőségeit, – a gyakorlás korszerű módjait, – a jazzben használatos egyszerű és összetett kézrendeket, ritmusrendszereket, technikai lehetőségeket, – a ritmus- és dallamalkotás egyszerű és összetett módját, ezek zenetörténeti vonatkozásait, – az európai, afrikai és latin-amerikai népzenék jazzel összefüggő ritmusvilágát, népies tánczenéjét, – a jazz és a kompozíciós zene hasonlóságait és eltéréseit, 2006/62/II. szám – a jazztörténeti stílusok fejlődési tendenciáit, ritmikai összefüggéseit, – az afro-amerikai folklór és a jazz legfontosabb formáit, ezek ritmusvilágát, az ezekhez kapcsolódó kísérő és szolisztikus dobjáték sajátosságait, – a tánczenei ritmusokat, azok jazzel való kapcsolatait, – a tanult jazzstílusok meghatározó együtteseinek és szólistáinak munkásságát, – a jazzdob hangszeres irodalmát. Alakítson ki – a hangszerjátékhoz szükséges helyes testtartást, összehangolt mozgáskészséget, igényes és sokoldalú hangszerkezelést, – állóképes, dinamikus és sokoldalú ütéstechnikát a jazz általános tempóiban, – megfelelő színvonalú, elemző kottaolvasási és lejegyzési készséget, – hatékony gyakorlási módszereket és önfejlesztő képességet, – sokoldalú stílusérzéket, zenei áttekintő képességet, általános és zenei műveltségre való törekvést, – zenei alkalmazkodó képességeket a kisegyüttesben való játékban, különös tekintettel a basszus és az akkordikus kísérőhangszerekkel való együttműködésre. Fordítson különös figyelmet – a zenekari játékgyakorlat megszerzésére és fejlesztésére, – a zenei kifejezőkészség kialakítására, – a tanuló személyiségére, egyéni tulajdonságai és zenei fejlődése közötti kölcsönhatásra. Követelmények a jazzoktatási program elvégzése után A tanuló – rendelkezzen az alapfokú jazzdob-játékhoz szükséges hangszerkezelési s gyakorlási készséggel, elméleti ismeretekkel, – rendelkezzen megfelelő elemző kottaolvasási és lejegyzési készséggel, – rendelkezzen megfelelő hallással, zenei memóriával, – rendelkezzen megfelelő értékítélő képességgel, – ismerje a ritmusalkotás egyszerű és összetett formáit, – ismerje a ritmushangszerek főbb típusait, fajtáit, – ismerje a jazztörténeti korszakokkal hozzávetőlegesen egyidejű tánczenei formákat, – legyen áttekintése a fontosabb jazzstílusok ritmusvilágáról, – ismerje hangszerével kapcsolatos legfontosabb szakirodalmat, s néhány jelentős általános jazz szakkönyvet, – ismerjen mintegy 15 közismert jazz standardet, ezek dallamát és harmóniasorát egyszerű formában tudja zongorázni, – ismerje a jazz különböző stíluskorszakainak meghatározó együtteseit és szólistáit, valamint vázlatosan a kiemelkedő jazzdobosok munkásságát, – tudjon verővel és seprűvel a tanult stílusokban megfelelő nívón kísérni és szólót játszani, – tudjon egyszerűbb egy- és többszólamú ritmuskompozíciókat elképzelni és lejegyezni, – tudjon a gyakoribb ütemnemekben és jazz formákban stílusos szólókat rögtönözni, – a tanult stílusokban tudjon adott basszusalapra kísérőformákat rögtönözni és komponálni. 2006/62/II. szám JAZZÉNEK Az énektanítás sajátossága az, hogy a technikai, zenei képzés mellett alapfeladata az énekhang (mint hangszer) képzése. Erre csak a mutálás befejezése után kialakult hangképző-szervek alkalmasak. Ezért a jazzének-tanulást csak 16-18 éves korban lehet elkezdeni (ez nemtől és hangfajtól függően változik), s a képzést két évre kell szűkíteni. E körülményből adódóan a jazzének tanszakra jelenthetnek azok a tanulók, akik korábban klasszikus ének tanszakon vagy valamely klasszikus hangszeres szakon vagy hangszeres jazztanszakon tanultak. ÓRATERV Tantárgy Évfolyam 1. 2. Főtárgy Jazzének Klasszikus főtárgy (hangképzés) Kötelező tárgy Szolfézselmélet Jazzirodalom Zongora kötelező tárgy Kötelező órák összesen Szabadon választható tárgy Zenekari gyakorlat - Szolfézselmélet A zongora kötelező tárgy időtartama minimum 30 perc. A jazzének-tanítás szakirányú feladatai Ismertesse a tanulókkal – az emberi hang anatómiai, működésbeli, hangfaji sajátosságait, technikai lehetőségeit, – a jazz vokális irodalmát, annak kiemelkedő előadóművészeit, – a különböző éneklési technikák (legato, non legato stb.) alkalmazását, – hangterjedelme kiterjesztésének lehetőségeit. Alakítson ki – helyes légzési módot, – tiszta intonációs képességet, – a tanuló saját hangterjedelmében egységes hangszint, – árnyalt dinamikai megoldásokat, – érthető és helyes szövegmondást, – egyszerű, a zenei tartalmat kifejező előadásmódot, – a téma stílusos előadásához szükséges improvizatív díszítő technikát, variálókészséget, a témát követő rögtönzéshez szükséges scat-technikát. A fentiek eléréséhez gyakoroltasson rendszeresen – a hangképző-, hangterjedelem-növelő gyakorlatokat, – rezonanciagyakorlatokat, – szövegmondó feladatokat, – improvizatív díszítő gyakorlatokat, scat-gyakorlatokat, egyéb rögtönzésgyakorlatokat és stílusgyakorlatokat. 2006/62/II. szám Fordítson figyelmet – a különböző karakterű, stílusú, tempójú jazz standardek előadására, a megfelelő frazeálásra és artikulációra, – az angol nyelvű standardek szövegmondására, helyes kiejtésére, – a dúr és moll bluesok stílusos előadására, – a megfelelő repertoár kialakítására (10-12 standard egyszerű rögtönzéssel vagy improvizatív variálással, néhány blues ugyanígy), – a céltudatos gyakorlási módszer kialakítására (a standardek harmóniameneteinek zongorán való játéka, az improvizációs skálák kikeresése stb.), – a lapról éneklési készség fejlesztésére, – a rendszeres közös (vokál) éneklési feladatokra. Követelmények a jazzoktatási program elvégzése után A tanuló – tudjon az énekléshez szükséges módon helyesen lélegezni, – tudjon tisztán intonálni, – legyen képes hangterjedelmén belül színben egyöntetűen, dinamikailag pedig árnyaltan énekelni, – tudjon érthető és helyes szövegmondással énekelni magyar és – szükség esetén – angol nyelven, – tudjon összhangot teremteni a szöveg és a zenei anyag között, – legyen képes a darabokat (jazz standardeket, bluesokat, spirituálékat) évfolyamának és egyéni képességeinek megfelelően stílushűen, művészi kifejezéssel előadni, – ismerje a jazz fontosabb harmóniáit, ezek egyszerűbb megfordításait, az akkordkötéseket, ezeket tudja zongorán játszani, – ismerje és tudja zongorázni az improvizációs skálákat, – tudjon néhány jazz standardet úgy énekelni, hogy saját magát kíséri zongorán, – ismerje a gyakoribb blues-sémákat, összetettebb blues-harmonizációkat, néhány sémát zongorázni is tudjon, – rendelkezzen megfelelő repertoárral (10-12 különböző karakterű és tempójú jazz standard, néhány dúr és moll blues, afro-amerikai darab, spirituálé kívülről), – néhány darab harmóniamenetére tudjon rögtönözni – esetleg scat-technikával – vagy improvizatív formában variálni, – legyen képes 2-3 jazzének szólót vagy szólórészletet leírni, s azt az eredeti változat magnetofonfelvételével unisono elénekelni, – rendelkezzen megfelelő lapról olvasási készséggel, – legyen képes rendszeres gyakorlásra, saját hangképző szervének ellenőrzésére, – rendelkezzék megfelelő zenei memóriával, koncentráló- és állóképességgel, – jó előadói készséggel, művészi fantáziával, a közönséggel való kapcsolatteremtési készséggel. 2006/62/II. szám JAZZGITÁR Mivel a klasszikus gitár erősen különbözik a jazzben használatos elektromos gitártól, a minimálisan három évfolyamos klasszikus előképzés más hangszeren is történhet, nem csak gitáron. Ugyanezért a jazzgitár tanszakon klasszikus főtárgy nincs. A tanszak óraterve egyébként megegyezik a hangszeres jazztanszakoknak az anyag elején szereplő általános óratervével. A jazzgitár-tanítás szakirányú feladatai Ismertesse meg a tanulókkal – az elektromos gitár felépítését, hangolását, akusztikai sajátosságait, – az erősítő berendezés kezelését, a helyes hangzás beállítását, – a hangszer alapvető szerepköreit, lehetőségeit, a jazzgitározás vázlatos irodalmát, történetét és kiemelkedő előadóit. Alakítson ki – helyes test-, hangszer- és kéztartást, s tudatosítsa ezeket, – differenciált pengetést és helyes fogástechnikát, – laza, egyenletes kar- és ujjtechnikát, – a két kéz pontosan összehangolt mozgását, – dinamikailag árnyalt, a jazznek megfelelő, korszerű gitárhangot. Fordítson különös figyelmet – a jazzgitározás alapvető technikai elemeire, – a diatonikus és nem-diatonikus hangsorok gyakorlására, – a jazzakkordok gyakorlására, ezek figuratív és egyéb bontásaira, – a jazz jellegzetes harmóniameneteire, jellegzetes harmóniai fordulataira, akkordkötéseire és akkordfordításaira, – a stílusos és igen ritmikus kísérő játékra, – a jazzes frazeálásra, árnyalt artikulációra, a lüktetésérzet kialakítására, az egyenletes tempótartásra, – a szolisztikus rögtönzés alapjainak megismerésére, a dallami gondolkodás fejlesztésére, a megfelelő improvizációs technika kifejlesztésére, – a lapról olvasási készség fejlesztésére, – a stílusérzéket és a hallást fejlesztő transzkripciós gyakorlatokra, – a hangszer szerepkörének tudatosítására a zenekari játékban (combo- és big-band játék), – a céltudatos gyakorlási módszer kialakítására. Követelmények a jazzoktatási program elvégzése után A tanuló – ismerje a különböző skálákat, a jazzakkordokat, ezek fordításait, a jazz jellegzetes harmóniameneteit és a harmóniai kötéseket, – ismerje a különböző technikai és improvizációs gyakorlatokat, etűdöket, harmóniai szekvenciákat, – ismerje a fontosabb harmóniai patterneket és turnback meneteket, – ismerje a jazz jellegzetes ritmikai fordulatait, ritmuspatternjeit, – ismerje az akkordkísérés főbb formáit a különböző stílusokban (swing, latin, jazz-rock stb.), – tudjon kísérni és rögtönözni a II-V-I-es funkciós-kadenciális séma különböző formáira, – ismerje a gyakoribb blues-sémákat, összetettebb blues-harmonizációkat, ezek alapján legyen képes akkordikus kíséretre és dallamrögtönzésre, – rendelkezzen megfelelő repertoárral (15-20 különböző karakterű, stílusú és tempójú jazz standard játéka kívülről, ezek harmóniamenetére akkordikus kíséret és dallami rögtönzés), 2006/62/II. szám – ismerjen néhány dúr és moll bluest különböző kísérési módokkal, egyszerű dallami rögtönzéssel, s tudja ezeket több hangnemben játszatni, – legyen képes a tanult standardek harmóniameneteit egyszerű formában zongorán lejátszani, – legyen képes néhány egyszerűbb szólót lekottázni, s ezeket az eredeti változat magnetofon felvételével unisono eljátszani, – rendelkezzen megfelelő lapról olvasási készséggel, – rendelkezzék a játszott zenei anyag megszólaltatásához szükséges koncentráló képességgel. JAZZ-HARSONA A klasszikus harsona-tanulás 11-12 éves korban kezdhető el, ha a tanuló fizikuma és muzikalitása ezt lehetővé teszi. Ez előtt esetleg egy könnyebb mélyrézfúvós hangszer (tenor, bariton) ajánlható. A jazzképzés tehát általában 15 éves kor körül elkezdhető; a négy évfolyamos óraterv megegyezik az anyag elején szereplő általános óratervvel. A jazz-harsonatanítás szakirányú feladatai Ismertesse meg a tanulókkal – a hangszer lehetőségeit, akusztikai sajátosságait, a jazz-harsonázás történetét és irodalmát, ennek kiemelkedő előadóművészeit, – a hangszer jazzben használatos fajtáit és a rokon hangszereket. Alakítson ki – megfelelő légzéstechnikát, helyes befúvásmódot, test-, száj-, hangszer- és kéztartást, tolókezelést és tudatosítsa ezeket, – dinamikailag árnyalt, telt, a jazznek megfelelő korszerű harsonahangot, – differenciált hangindítást és hanglezárást, – laza, egyenletes kartechnikát, – pontosan összehangolt nyelv- és karmozgást. A fentiek eléréséhez gyakoroltasson rendszeresen – tartott hangokat állandó és változó dinamikával, az intonáció lehetőség szerinti megtartásával, – diatonikus és a jazzben használatos nem-diatonikus hangsorokat, fokozatosan táguló hangterjedelemben, különböző figurációkkal, – a felmerülő technikai problémáknak megfelelő mozdulatsorokat. Fordítson különös figyelmet – a helyes szájtartás kialakítására, a szájizomzat fejlesztésére mindennapi gyakorlatok segítségével, – a jazzakkordok különböző figurációkkal, hangzatbontásokkal való gyakorlására, – a jazzes frazeálásra, árnyalt artikulációra, a lüktetésérzet kialakítására, az egyenletes tempótartásra, – a szolisztikus rögtönzés alapjainak megismerésére, a dallami gondolkodás fejlesztésére, a stílusos és igen ritmikus improvizációs technika kialakítására, – a lapról olvasási készség fejlesztésére, – a stílusérzéket és a hallást fejlesztő transzkripciós gyakorlatokra, – a hangszer szerepkörének tudatosítására a zenekari játékban (combo és big-band), – a céltudatos gyakorlási módszer kialakítására. 2006/62/II. szám Követelmények a jazzoktatási program elvégzése után A tanuló – legyen tisztában a hangszerkezelés tudnivalóival, alkalmazza tudatosan a helyes légzéstechnikát, befúvásmódot, – sajátítsa el az ajak és a kéz összehangolt munkáját, a helyes tolókezelés technikáját, – legyen képes a hangok biztonságos megszólaltatására megfelelő hangterjedelemben, – tudjon dinamikailag árnyalt, a jazznek megfelelő korszerű hangot képezni, – tudjon tisztán intonálni, illetve tudjon a jazzben gyakori, stílusos hajlításokat játszani, – tudjon önállóan hangolni, – ismerje a hangszer karbantartásának alapvető feladatait, és végezze ezeket önállóan, – ismerje a különböző improvizációs skálákat, harmóniabontásokat, ezeket nagyobb tempóban is tudja játszani, – ismerje a különböző technikai és improvizációs gyakorlatokat, etűdöket, – ismerje a jazz jellegzetes harmóniai fordulatait, turnback meneteit, ezeket tudja zongorán játszani, – ismerje és tudjon rögtönözni a II-V-I-es funkciós-kadenciális séma jazzben használatos formáira, – ismerje a gyakoribb dúr és moll blues-sémákat, ezeket zongorán is tudja játszani, illetve harsonán tudjon ezekre rögtönözni, – rendelkezzen megfelelő repertoárral (15-20 különböző karakterű jazz standard játéka kívülről, egyszerű rögtönzéssel, néhány dúr és moll blues-téma, egyszerű, stílusos rögtönzéssel), – legyen képes a tanult standardek harmóniameneteit egyszerű formáiban zongorán játszani, – legyen képes 2-3 szólót vagy szóló-részletet lekottázni, s ezeket az eredeti változat magnetofon felvételével unisono eljátszani, – rendelkezzen megfelelő lapról olvasási készséggel, – rendelkezzék a játszott zenei anyag megszólaltatásához szükséges koncentráló képességgel. JAZZ-SZAXOFON Azokban az iskolákban, amelyekben az általános szaxofonoktatást már bevezették, a jazz főtárgy klasszikus megfelelője természetesen ez a tárgy. Ahol ilyen jellegű képzés nincs, klasszikus főtárgyként klarinét- vagy fuvolaórát kell a programba illeszteni. De ha van is általános szaxofonoktatás, a klarinét- vagy fuvolatanulás – szabadon választott melléktárgyként, heti 1 órában – akkor is igen hasznos, mivel mindkettő a szaxofon gyakori mellékhangszere. A jazz-szaxofon tanítás szakirányú feladatai Ismertesse meg a tanulókkal – a hangszer lehetőségeit és sajátosságait, – a jazz-szaxofonozás kialakulásának és fejlődésének vázlatos történetét, – a hangszer vázlatos irodalmát és kiemelkedő előadóművészeit. Alakítson ki – helyes légzéstechnikát, – helyes befúvásmódot és nyelvtechnikát, – stabil, de nem merev szájtartást, – megfelelő test-, fej-, kéz- és hangszertartást, – dinamikailag árnyalt, megfelelően intonált, a jazznek megfelelő, jól képzett, korszerű szaxofonhangot. 2006/62/II. szám Fordítson különös figyelmet – a helyes légzés gyakorlására, fejlesztésére intenzív légzésfejlesztési gyakorlatokkal, – a szájizomzat fejlesztésére a mindennapi gyakorlatok segítségével, – a diatonikus és jazzben használt nem-diatonikus hangsorok gyakorlására, – a jazzakkordok különböző figurációkkal, hangzatbontásokkal való gyakorlására, – a jazzes frazeálására, árnyalt artikulációra, a lüktetésérzet kialakítására, az egyenletes tempótartásra, – a szolisztikus rögtönzés alapjainak megismerésére, a dallami gondolkodás fejlesztésére, a stílusos és igen ritmikus improvizációs technika kialakítására, – a stílusérzéket és a hallást fejlesztő transzkripciós gyakorlatokra, – a hangszer szerepköreinek tudatosítására a zenekari játékban (combo- és big-band játék), – a lapról olvasási készség fejlesztésére, – a céltudatos gyakorlási módszer kialakítására. Követelmények a jazzoktatási program elvégzése után A tanuló – legyen tisztában a hangszerkezelés tudnivalóival, alkalmazza tudatosan a helyes légzéstechnikát, befúvásmódot, – sajátítsa el az ajak és a kéz összehangolt munkáját, – ismerje a hangszer legáltalánosabban használatos hangterjedelmén belül kromatikusan az összes fogást, – legyen képes a hangok biztonságos megszólaltatására, tudjon dinamikailag árnyalt, a jazznek megfelelő, korszerű szaxofonhangot képezni, – tudjon tisztán intonálni, illetve a jazzben gyakori, stílusos hajlításokat játszani, – tudjon önállóan hangolni, – ismerje a hangszer karbantartásának alapvető feladatait, s végezze ezeket önállóan, – ismerje a különböző improvizációs skálákat és harmóniabontásokat, s tudja ezeket nagyobb tempóban is játszani, ismerje a különböző technikai és improvizációs gyakorlatokat, etűdöket, – ismerje a jazz jellegzetes harmóniai fordulatait, turnback meneteit, s tudja ezeket zongorán játszani, – ismerje és tudjon rögtönözni a II-V-I-es funkciós-kadenciális séma jazzben használatos formáira, – ismerje a gyakoribb dúr és moll blues-sémákat, tudja ezeket zongorán játszani, illetve tudjon ezekre szaxofonon rögtönözni, – rendelkezzen megfelelő repertoárral (15-20 különböző karakterű jazz standard játéka kívülről, egyszerű rögtönzéssel, néhány dúr és moll blues-téma, egyszerű, stílusos rögtönzéssel), – legyen képes a tanult standardek harmóniameneteit egyszerű formában zongorán játszani, – legyen képes 2-3 szólót vagy szólórészletet lekottázni, s ezeket az eredeti változat magnetofonfelvételével unisono eljátszani, – rendelkezzen megfelelő lapról olvasási készséggel, – rendelkezzék a játszott anyag megszólaltatásához szükséges koncentráló képességgel, – ismerje a szaxofon hangszercsalád többi tagját, hangolásukról és hangfekvésükről legyen fogalma, – rendelkezzék olyan hangszeres és elméleti tudással, ami szükséges ahhoz, hogy részt vehessen amatőr jazzegyüttesben. 2006/62/II. szám JAZZ-TROMBITA A jazz-trombita tanítás szakirányú feladatai Ismertesse meg a tanulókkal – a hangszer lehetőségeit és sajátosságait, – a jazz-trombitajáték kialakulásának és fejlődésének vázlatos történetét, – a hangszer vázlatos irodalmát és kiemelkedő előadóművészeit. Alakítson ki – helyes légzéstechnikát, szájtartást és befúvásmódot, – megfelelő test-, fej-, kéz- és hangszertartást, – dinamikailag árnyalt, megfelelően intonált, a jazznek megfelelő, jól képzett, korszerű trombitahangot. Tudatosítsa – a helyesen beállított légzéstechnika állandó ellenőrzésének a fontosságát, – a könnyed, felszabadult hangszeres játékmód kialakításának technikáját. Fejlessze a tanuló – hallását, belső hallását, intonációs képességét, – hangszeres adottságait, – hangszertechnikai tudását, – előadói képességeit. Fordítson különös figyelmet – a hangszeres játék megvalósításában részt vevő izomzat lazaságára, terhelhetőségének fejlesztésére, – a zenei memória fejlesztésére, – a diatonikus s a jazzben használatos nem diatonikus hangsorok gyakorlására, – a jazzakkordok különböző figurációkkal, hangzatbontásokkal való gyakorlására, – a jazzes frazeálásra, árnyalt artikulációra, a lüktetésérzet kialakítására, az egyenletes tempótartásra, – a szolisztikus rögtönzés alapjainak megismerésére, a dallami gondolkodás fejlesztésére, a stílusos és igen ritmikus improvizációs technika kialakítására, – a stílusérzéket és a hallást fejlesztő transzkripciós gyakorlatokra, – az együttes játékkészséget, a tempó-, ritmus- és harmóniai érzéket fejlesztő music minus one gyakorlatokra, – a hangszer szerepköreinek tudatosítására a zenekari játékban (combo- és big-band játék), – a lapról olvasási készség fejlesztésére, – a céltudatos és hatékony gyakorlási módszer kialakítására. Követelmények a jazzoktatási program elvégzése után A tanuló – legyen tisztában a hangszerkezelés tudnivalóival, alkalmazza tudatosan a helyes légzéstechnikát, befúvásmódot, – sajátítsa el az ajak és a kéz összehangolt munkáját, – legyen képes a hangok biztonságos megszólaltatására, tudjon dinamikailag árnyalt, a jazznek megfelelő, korszerű trombitahangot képezni, – tudjon tisztán intonálni, illetve a jazzben gyakori, stílusos hajlításokat játszani, – ismerje a hangszer karbantartásának alapvető feladatait, s végezze ezeket önállóan, – ismerje a dúr és moll hangnemeket, a különböző improvizációs skálákat és harmóniabontásokat, s tudja ezeket nagyobb tempóban is játszani, – ismerje a különböző technikai és improvizációs gyakorlatokat, jazz etűdöket, – ismerje a jazz jellegzetes harmóniai fordulatait, turnback meneteit, s tudja ezeket zongorán játszani, – ismerje és tudjon rögtönözni a II-V-I-es funkciós-kadenciális séma jazzben használatos formáira, 2006/62/II. szám – ismerje a gyakoribb dúr és moll blues-sémákat, tudja ezeket zongorán játszani, s tudjon ezekre trombitán rögtönözni, – rendelkezzen megfelelő repertoárral (15-20 különböző karakterű és tempójú jazz standard játéka kívülről, egyszerű, stílusos rögtönzéssel, néhány dúr és moll blues-téma, egyszerű, stílusos rögtönzéssel), – legyen képes a tanult standardek harmóniameneteit egyszerű formában zongorán játszani, – legyen képes különböző tempójú music minus one felvételekre egyszerű rögtönzéseket játszani, – legyen képes 2-3 szólót vagy szólórészletet lekottázni, s ezeket az eredeti változat magnetofonfelvételével unisono eljátszani, – rendelkezzen megfelelő lapról olvasási készséggel, – rendelkezzen a játszott anyag megszólaltatásához szükséges koncentráló képességgel, – ismerje a rokon hangszereket, hangolásukról és hangfekvésükről legyen fogalma, – rendelkezzen olyan hangszeres és elméleti tudással, ami szükséges ahhoz, hogy részt vehessen amatőr jazzegyüttesekben. JAZZ-ZONGORA A jazz-zongoratanítás szakirányú feladatai Ismertesse meg a tanulókkal – a zongora alapvető sajátosságait, felépítését, működésének elvét, akusztikai sajátosságait, – a jazz-zongorázás főbb stílusait, kiemelkedő muzsikusait, – a jazzimprovizáció kialakulását, fejlődését, fontosabb technikáit. Alakítson ki – a testarányoknak megfelelő elhelyezkedéssel természetes hangszerkezelést, – megfelelő kéztartást, – független, rugalmas játszóapparátust (ujjak, kar, ízületek), – kiegyenlített játéktechnikát, differenciált billentést. Tegye képessé a tanulót arra, hogy – tudjon a billentyűzet teljes terjedelmében tájékozódni, és azon játszani, – elsajátítsa a jazz-zongorajáték alapelemeit (akkordfordítási technika, akkordkötések, jellegzetes harmóniamenetek, improvizációs skálarendszer, skála-akkord kapcsolatok, jellegzetes dallami és ritmikai fordulatok), – elsajátítsa a jazz-zongorázás főbb játékformáit (stride, boogie woogie, blokkakkord-játék, szurkálós akkordkíséret, modális rögtönzés, tonális centrumú rögtönzés, latin kíséretek, fúziós stílus), – elsajátítsa és a zenei anyagnak megfelelően alkalmazni tudja a különböző billentésmódokat, valamint megfelelően használni tudja a zongorapedálokat, – együttes játékban alkalmazkodni tudjon az adott darab és a zenekar stílusához. Fejlessze a tanuló – általános muzikalitását és improvizációs készségét, – hallását transzkripciós és egyéb gyakorlatokkal, – metrum-, ritmus- és lüktetésérzékét, egyenletes tempótartását, – kottaolvasási készségét, lapról játékát, memóriáját, – transzponálási készségét. 2006/62/II. szám Követelmények a jazzoktatási program elvégzése után A tanuló – rendelkezzen megfelelő repertoárral (mintegy 15-20 jazz standard játéka kívülről, rögtönzéssel), – ismerje a II-V-I-es funkciós-improvizációs séma főbb formáit, s tudjon ezekre rögtönözni, – ismerje a gyakoribb blues-sémákat, az összetettebb blues harmonizációkat, s tudjon ezekre rögtönözni (dúr és moll bluesokra egyaránt), – ismerje a jazz akkordkészletét, jellegzetes harmóniai fordulatait, turnback sémáit, akkordfordítási és akkordkötési technikáját, – stíluskorszakok szerint is ismerjen néhány gyakoribb dallami patternt, tudja transzponálni ezeket, s legyen képes különböző harmonizációkban, különböző tempójú rögtönzésekben ezeket alkalmazni, – rendelkezzen megfelelő harmóniai improvizációs technikával, tudjon harmóniasorokra jazzes motívumokat rögtönözni, s ezekkel improvizativ formában építkezni, – ismerje és a gyakorlatban is tudja alkalmazni a jazz főbb játékstílusait (stride, blues, boogie woogie, akkordikus játék, rhythm and blues, latin, modern main stream, jazz-rock), – rendelkezzen megfelelő kísérő technikával, tudjon kísérni hangszeres vagy énekes szólistát, – legyen képes zenekari játékba beilleszkedni, – tudjon transzkripciókat készíteni, vagyis kiemelkedő muzsikusok improvizációinak egyszerűbb részleteit lejegyezni, ezeket elemezni és az eredeti változat magnetofon-felvételével unisono eljátszani. KÖTELEZŐ TÁRGYAK SZOLFÉZS A szolfézstanítás célja a zenei képességek sokoldalú fejlesztése és olyan zenei gondolkodás kialakítása, amely segíti a tanulót a zenei anyag helyes értelmezésében, valamint a jazzdarabok és improvizációk megszólaltatásában. A szolfézs tantervi program e cél elérését kívánja segíteni azzal, hogy az általános zenei képességek fejlesztését és a zenei alapismeretek elsajátítását pedagógiai folyamattá szervezi. Külön figyelmet fordít arra, hogy e folyamat gazdagítsa a tanulót a zene megszólaltatásának és befogadásának örömével. A szolfézstanítás szakirányú feladatai – Járuljon hozzá a tanuló átfogó zenei műveltségének kialakításához, – nyújtson segítséget a hangszertanuláshoz, – ismertesse meg a jazz és a klasszikus zene közötti formai, harmóniai, ritmikai és dallami különbségeket, – járuljon hozzá, hogy a tanuló nyitottá váljon a társművészetek iránt, – segítse a zenei készségek kiművelését, a képességek fejlesztését a kreatív jazz előadásban az alábbi területeken: = ritmus-metrum, különös tekintettel a jazz ritmusvilágára, = tiszta intonáció, = dallamhallás, hangsorok felismerése, különös tekintettel a jazz improvizációs skáláira, = többszólamúság-harmóniafelismerés, különös tekintettel a jazzakkordokra, = zenei olvasás-írás, különös tekintettel jazzimprovizációk lejegyzésére, = zenei szerkezet, forma, 2006/62/II. szám = zenei memória, = rögtönzés, különös tekintettel a jazz harmóniai improvizációs technikájára, = stíluselemző zenehallgatás, különös tekintettel a jazz főbb stílusaira, – segítse a zenei pályára készülő tanulók felkészítését a továbbtanulásra. Követelmények a program elvégzése után A tanuló – hallás után ismerje fel biztosan a különböző ritmusértékű hangokat, az egyszerűbb és bonyolultabb ritmusképleteket: szinkópákat, nyújtott és éles ritmusokat, a lüktető ütés, a beat – általában negyed hang – nyolcados és triolás osztásait, s ezek szinkópás átkötéseit; tudja ezeket énekelni és hangszeren játszani, – tudjon lejegyezni bonyolultabb ritmusokat frazírozási jelekkel, tagolt diktálás és többszöri meghallgatás alapján, – tudjon biztosan tájékozódni a 2/4, 3/4, 4/4, 3/8, 6/8 és 8/8 ütemekben, – ismerje fel az egyszerűbb aszimmetrikus metrumokat, – ismerje fel, tudja énekelni és hangszeren játszani a pentatónia 5, a három hétfokú hangrendszer 21 modusát, a distancia skálákat és a jazzben gyakoribb skálamodelleket, – tudjon biztosan tájékozódni a funkciós rendszerben, ismerje fel a fő- és mellékfunkciókat, ismerje fel és tudja zongorán játszani az egyszerűbb autentikus és plagális harmóniaköröket dúrban és mollban, valamennyi hangnemben, – ismerje fel és tudja zongorán játszani a II-V-I-es funkciós-kadenciális séma jazzben gyakoribb formáit, – tudjon moduláló jazz standardeket hangnemi-funkciós szempontból elemezni, – ismerje fel és tudja valamennyi hangra zongorán játszani a jazz alapakkordjait: a különböző típusú hármasokat, jazz szextakkordokat és szeptimakkordokat, – tudja biztosan, hogy milyen típusú hármas- és négyeshangzat, valamint jazz szextakkord épül a három hétfokú hangrendszer skálafokaira, – ismerje fel és tudja zongorán játszani a sus7 akkordot, a jazzben gyakoribb nóna, undecima és tredecima akkordokat (néhány fontosabb alterációval is), valamint a szerkezetileg állandó, nem alterálható összetett jazzakkordokat (dom76, dom7b10, dúr és moll 69), – ismerje fel és tudja zongorázni a jazz jellegzetes harmóniai patternjeit és turnback meneteit, – tudjon tájékozódni a különböző periódusokban: biztosan ismerje fel a jazz standardek és bluesok periódusait, rendelkezzen a jazzimprovizációhoz elengedhetetlenül szükséges, biztos periódusérzékkel, – rendelkezzen megfelelő kottaírási készséggel, tudjon jazz standardek és egyszerűbb jazzimprovizációk nehézségi szintjének megfelelő dallamokat többszöri meghallgatás alapján, tagoltan lejegyezni, – ismerjen kívülről, tudjon énekelni és hangszeren játszani néhány afroamerikai népies dalt, 6-8 dúr és moll blues-témát, valamint 10-15 jazz standardet, – tudjon hangzókkal énekelve rögtönözni egyszerű blues-sémára, – tudjon egyszerű harmóniasorra téma jellegű dallamot komponálni. 2006/62/II. szám JAZZELMÉLET (Kiegészítés a szolfézs+elmélet óra klasszikus elmélet anyagához) A jazzelmélet-tanítás szakirányú feladatai – Járuljon hozzá a tanuló átfogó jazz-zenei műveltségének kialakításához, – fejlessze a zenei összefüggésekben való eligazodó, elvonatkoztató és rendszerező képességet, – ismertesse meg a jazz és a klasszikus zene közötti formai, harmóniai, ritmikai és dallami analógiákat és különbségeket, – segítse a tanulót, hogy jártasságot szerezzen a jazz sajátosságainak, főbb dallami, harmóniai és ritmikai stílusjegyeinek ismeretében, – stíluselemzés segítségével ismertesse meg a tanulót a jazz főbb korszakainak jellegzetességeivel, – tegye képessé a tanulót önálló elemző munkára, elsősorban a jazz standardek és egyszerűbb improvizációk tonális-funkciós elemzésére, valamint az elemzett darabok harmóniasorainak horizontálására, – alakítsa ki azt a látásmódot, mellyel a tanuló a zenei összefüggéseket – egy-egy tanulmányi időszaknak megfelelően – önállóan is meg tudja közelíteni, – segítse a tanulót a hangszeres tanulmányaiban felmerülő problémák megoldásában, – közvetett formában járuljon hozzá a kreatív jazzelőadáshoz szükséges zenei készségek kiműveléséhez, a zenei képességek általános fejlesztéséhez. Követelmények a program elvégzése után A tanuló – ismerje a pentaton és a három hétfokú hangrendszer szerkezetét, hallás után biztosan ismerje fel az 5 pentaton és 21 diatonikus modust, tudja ezeket énekelni és hangszeren játszani, – ismerje fel és tudja hangszeren játszani a distancia skálákat és a jazzben gyakoribb skála-modelleket, – ismerje a jazz nemzetközi akkordjelzési rendszerét, az azonos akkordok jelzésváltozatait, a hazai jelzésgyakorlatot, – ismerje fel és tudja zongorán játszani a jazz alapakkordjait: a négyféle hármashangzatot, a dúr és moll jazz szextakkordot, valamint a 8+1 szeptimakkordot, – tudja biztosan, hogy milyen típusú hármas- és négyeshangzat, valamint jazz szextakkord épül a három hétfokú hangrendszer, a dúr, az összhangzatos és a melodikus moll skála fokaira, – ismerje fel és tudja zongorán játszani valamennyi hangra a sus7 akkordot, a jazzben gyakoribb nóna, undecima és tredecima akkordokat (néhány fontosabb alterációval is), valamint a szerkezetileg állandó, nem alterálható összetett jazzakkordokat (dom76, dom7b10, dúr és moll 69), – tudjon biztosan tájékozódni a funkciós rendszerben, ismerje fel a fő- és mellékfunkciókat, ismerje fel és tudja zongorán játszani az egyszerűbb autentikus és plagális harmóniaköröket, dúrban és mollban, valamennyi hangnemben, – ismerje fel és tudja zongorán játszani a II-V-I-es funkciós-kadenciális séma jazzben gyakoribb dúr és moll formáit, ezek szekvenciális meneteit, – tudjon moduláló jazz standardeket hangnemi szempontból elemezni, ismerje fel az egyes harmóniák funkciós hovatartozását, – ismerje és legyen járatos a jazz improvizációs skálarendszerében, a harmóniák és skálák kapcsolatrendszerében, ismerje az egyes harmóniák skálakifejezéseit lehetőségeit, tudjon horizontálni, – ismerje a jazz főbb improvizációs technikáit, legyen képes ezeket a gyakorlatban alkalmazni, – ismerje a jazz stíluskorszakainak fontosabb dallami, harmóniai és ritmikai sémáit, patternjeit, a gyakoribb turnback meneteket, s tudja ezeket a gyakorlatban is alkalmazni, – tudjon önállóan elemezni bonyolultabb jazzkompozíciókat és improvizációkat, 2006/62/II. szám – ismerje a régebbi és modernebb blues-sémákat, a gyakoribb dúr és moll blues-harmonizációkat zongorán is tudja játszani, – ismerje a jazz főbb ritmikai sajátosságait, – ismerje és tudja zongorán játszani a jazzben gyakoribb kétharmóniájú hangzatokat, legyen tisztában a mai jazz improvizációs törekvéseivel (politonális és polimodális tendenciák, a tonális síkok eltolásának technikája stb.). JAZZIRODALOM A jazzirodalom tanításának célja, hogy – elsősorban a jazz, de általában a zene és más művészetek iránt érdeklődő, művelt embereket neveljen, akik tanulmányaik során képessé válnak további önművelésre, valamint a jazz aktív (öntevékeny) művelésére, – legyen lehetőségük alapfokú jazz műveltség megszerzésére azoknak is, akik nem tanultak hangszert, illetve egyéb elfoglaltságuk miatt csak kisebb intenzitással képesek hangszeres tanulmányokat folytatni. A jazzirodalom tanításának szakirányú feladatai – A jazz iránti fogékonyság elmélyítése, a műfajjal kapcsolatos ismeretek bővítése, – a jazz sajátos ritmikájának, intonációjának, dallami és harmóniai nyelvezetének, a nyugati zenekultúráétól sokban eltérő kifejezési eszközeinek bemutatása és megismertetése, – az afroamerikai zene vázlatos történetének, a jazz kialakulásának és főbb stíluskorszakainak megismertetése, – az egyes korszakok kiemelkedő muzsikusainak, s azok legjelentősebb felvételeinek bemutatása, kitekintéssel az adott kor zenéjének és más művészeteinek főbb tendenciáira, – folyamatosan hívja fel a figyelmet a jazz és a klasszikus zene közötti analógiákra, illetve a jelentős különbségekre. Neveljen az értékes zene szeretetére, ösztönözze a tanulókat – jazzkoncertek és egyéb nívós hangversenyek rendszeres látogatására, – a rádió és a televízió ilyen jellegű műsorainak meghallgatására, – az értékes hangfelvételek és videofelvételek gyűjtésére és rendszeres meghallgatására, – a műfajjal kapcsolatos jelentősebb könyvek, tanulmányok, szaklapok rendszeres olvasására. Alakítson ki szilárd értékrendet a tanulóban, melynek segítségével a későbbiekben mind a jazzben, mind a zene egyéb műfajaiban biztosan tájékozódni tud. Tegye nyitottá és érdeklődővé a tanulót minden újdonság iránt, mellyel a jazzben, a kortárs zenében és más művészetekben találkozik. Fejlessze a tanulók esztétikai érzékét és érzelmi fogékonyságát. Követelmények a program elvégzése után A tanuló – ismerje az afroamerikai zene főbb formáit, a jazz kialakulásának folyamatát, – legyen áttekintése a jazz történetéről, ismerje a főbb stíluskorszakokat, azok jelentősebb együtteseit és szólistáit, – ismerje fel az órákon bemutatott és elemzett felvételeket, legyen tisztában ezek főbb stílusjegyeivel, – ismerje a jazz dallami, harmóniai, ritmikai, formai alapelemeit és sajátosságait, legyen fogalma ezeknek a jazz fejlődésfolyamatában bekövetkezett változásairól, – ismerje az improvizatív jazz és a kompozíciós zene közötti eltéréseket, illetve hasonlóságokat, 2006/62/II. szám – legyen áttekintése a jazzben és a zene egyéb műfajaiban végbemenő folyamatokról, különös tekintettel a kortárs zenére, – legyen áttekintése az európai jazzről, ismerje a magyar jazz történetét, jelenlegi helyzetét, ismerje a jelentős magyar együttesek és szólisták felvételeit. JAZZ-ZENEKARI GYAKORLAT A jazz-zenekari gyakorlat szakirányú feladatai Nyújtson lehetőséget a tanulóknak – a közös játékra, a jazz lényegét jelentő, belső kötöttségeken és rendezőelveken nyugvó közös rögtönzésre, – más hangszerek megismerésére, ezek zenekari szerepköreinek megtapasztalására, – a „zenekari hallás”, a muzsikus társakra való figyelés kialakítására, a többirányú figyelem képességének fejlesztésére, – a combo-játék belső megismerésére (ritmus-szekció, szolisztikus rögtönzés, a jazz standardek és más jazzdarabok kisegyüttesbeli feldolgozás- és előadásmódja, a combo-hangszerelés alapjai stb.), – az együttes játék problémáinak megismerésére (a leírt szólamok azonos frazeálással való megszólaltatása, intonációs eltérések áthidalása stb.), – az „élő”, vagyis nem music minus one típusú zenekari kíséret megtapasztalására, a szolisztikus rögtönzés ilyen jellegű kísérettel való gyakorlására. A fentiek lehetőséget nyújtanak az arra alkalmas tanulóknak, hogy később professzionális együttesekben játszhassanak. Követelmények a program elvégzése után A tanuló – ismerje meg a leggyakoribb jazz-hangszerek jellegzetességeit, a combo-játékban betöltött szerepköreit, – ismerje meg és tudatosítsa a combo-játék alapelveit, a ritmus-szekció működését, a szólisták feladatait, – legyen tisztában a jazz kiszenekari formációival, az alapvető játékmódokkal, – rendelkezzen a combo-játékhoz szükséges hangszeres tudással, improvizációs technikával, tempóérzékkel, stílusismerettel, beilleszkedési képességgel, – rendelkezzen megfelelő lapról olvasási készséggel, – legyen képes leírt szólamát helyes tempóban, stílusban, megfelelő frazeálással és dinamikával eljátszani (vonatkozik ez a combo-játékra is, de elsősorban a nagyzenekari játékra, ha az intézményben esetleg big-band működne), – rendelkezzen megfelelő koncentrálóképességgel, tudjon egyidejűleg figyelni a saját és muzsikustársainak játékára. ZONGORA KÖTELEZŐ TÁRGY A zongora kötelező tárgy valamennyi hangszeres jazztanszakon és a jazzének tanszakon kötelező. (Természetesen a jazz-zongora tanszak kivételével.) A zongoratanulást a modern jazzimprovizáció teszi elsősorban szükségessé. Túlnyomórészt harmóniai rögtönzésről lévén szó, elengedhetetlen, hogy a tanuló megismerkedjen a zenének olyan elemeivel és összefüggéseivel, amilyen például a harmonizáció, akkordfűzés, dallam és harmónia kapcsolata, többszólamúság, kíséret stb. Minderre egy fúvósnak, bőgősnek, basszus-gitárosnak, ütősnek a saját hangszerén nincs módja, s vonatkozik ez az énekesre is. Bár a gitáron akkordjátékra is van mód, még a gitárosnak is szükséges zongoráznia a 2006/62/II. szám hangszer vizuális lehetőségei miatt: a tanulónak nem „vakon” kell kitalálnia a skála vagy az akkord hangjait, hanem látja azokat maga előtt, s így a zongorán minden könnyebbé, sokkal áttekinthetőbbé válik. Mielőtt tehát a tanuló a jazz standard harmóniasorára rögtönöznie kezdene, alaposan meg kell ismernie a darab harmóniai struktúráját, elemeznie kell azt tonális-funkciós szempontból, ki kell keresnie a megfelelő improvizációs skálát, illetve meg kell állapítania a tonális centrumokat. Hasznos, ha a tanuló egyszerű klasszikus darabokat is tanul, de a legfontosabb, hogy jazzakkordokat, akkordmeneteket, harmóniai bontásokat és improvizációs skálákat tudjon játszani. Igen fontos, hogy bizonyos idejű tanulás után a tanuló el tudja játszani egyszerű akkordkísérlettel azt a dallamot, melynek harmóniasorára a saját hangszerén rögtönözni fog. A zongora kötelező tárgy tanítás szakirányú feladatai Ismertesse meg a tanulókkal – a jazzimprovizáció fontosabb technikáit, elsősorban a periodikus harmóniai rögtönzés alapjait. Alakítson ki – a testarányoknak megfelelő elhelyezkedéssel természetes hangszerkezelést, – megfelelő kéztartást, laza, rugalmas játszóapparátust. Tegye képessé a tanulót arra, hogy – tudjon a billentyűzet teljes terjedelmében tájékozódni és azon játszani, – a zongorán felkészüljön a saját hangszerén való önálló harmóniai rögtönzésre (jazzakkordok, jellegzetes harmónia- és turnback-menetek, a harmóniákat kifejező improvizációs skálák játéka), – minden hangnemben tudjon dúr és moll jellegű II-V-I harmóniai sémákat játszani, egyszerű, jazzes akkordfordításokkal, megfelelő akkordkötésekkel, szekvenciális formában is, – tudjon jazz standardeket a legegyszerűbb formában játszani (dallam+1-3-7-es akkordkíséret), s néhány darabot kívülről is tudjon, – tudjon egyszerűbb hangnemekben a jazzben gyakoribb blues harmónia-meneteket játszani, ismerje kívülről néhány dúr és moll blues-témát, s ezeket egyszerű harmóniai kísérlettel el tudja játszani. Fejlessze a tanuló – általános muzikalitását, hallását, metrum-, ritmus- és lüktetésérzékét, – kottaolvasási készségét, – általános zenei műveltségét. Követelmények a program elvégzése után A tanuló – a jazzakkordokat alaphelyzetben minden hangra, hosszabb keresgélés nélkül játszani tudja, – ismerje és tudja játszani a leggyakoribb jazzakkordok néhány egyszerű, jazzes megfordítását, – ismerje és tudja játszani a pentaton modusokat, a három hétfokú hangrendszer 21 modusát, a distancia skálákat, a jazzben előforduló skálamodelleket és egyéb, speciális hangsorokat, bármelyik hangról elkezdve, – ismerje a II-V-I-es funkciós-improvizációs séma főbb formáit, ezeket dúrban és mollban, egyszerű, jazzes akkordfordításokkal valamennyi hangnemben tudja játszani, szekvenciális formában is, – ismerje a gyakoribb dúr és moll blues-sémákat, s a harmóniameneteket egyszerű, jazzes akkordfordításokkal (esetleg tritonus-kísérettel) az egyszerűbb hangnemekben játszani tudja, – a jazz standardek dallamát egyszerű, alaphelyzetű, 1-3-7-es akkordkísérettel tudja játszani, néhányat kívülről is tudjon, – a tanult standardek harmóniameneteire improvizációs skálákat is tudjon játszani, lehetőleg egyenletes tempóban, – a fentiek mellett a klasszikus zongora kötelező tárgy anyagából annyit sajátítson el, amennyit felkészültsége megenged. 2006/62/II. szám D) ELEKTROAKUSZTIKUS ZENE I. Fejezet A MŰVÉSZETI ÁG SPECIÁLIS SZABÁLYOZÁSA AZ ALAPFOKÚ ZENEOKTATÁS CÉLRENDSZERE ÉS FUNKCIÓI

Source: https://magyarkozlony.hu/hivatalos-lapok/fe19b5f967110c23da64a6d348d880a26db88494/dokumentumok/3c655fa8bb80f54e1d142caaef37c04be4fe2b0b/letoltes